同好耐無見嘅朋友約左係小火焰食晚餐，我地叫左香蔥蒜香豬手沙律，佢沙律有兩種汁 ，有普通白色沙律醬，仲有啡色芝麻醬，作為前菜幾清新，不過豬手味道就麻麻。溶岩芝士炸雞麵包，呢個一上就好吸引，賣相好靚，除左芝士麵包炸雞，仲有墨西哥片同少少沙律菜。芝士可以拉到好長好長既絲，正。麵包有驚喜，唔係平時個d好嘅包，而係外面脆裡面好鬆軟。拉絲芝士bb豬肋骨伴泡菜炒飯，豬肋骨味道香口，連埋拉絲芝士加少少忌廉汁，好味！因為太飽無再叫甜品，見隔離幾好味，下次一定試下！